NCL ยุติร่วมธุรกิจ “DIMET” หลังคำนึงถึงความเสี่ยง-ประโยชน์ผถห.
NCL ยกเลิก MOU ร่วมมือทางธุรกิจกับ DIMET หลังคำนึงถึงความเสี่ยงและผลประโยชน์ต่อผู้ถือหุ้น โดยการยกเลิกบันทึกข้อตกลงนี้ไม่ส่งผลกระทบต่อการดำเนินงานและผลประกอบการของบริษัทแต่อย่างใด ลงเมื่อวันที่ 1 ต.ค. 2564
1 ต.ค. 2564

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL เปิดเผยว่า ตามที่บริษัทลงนามบันทึกความร่วมมือทางธุรกิจ (MOU) กับ บริษัท ไดเมท (สยาม) จำกัด (มหาชน) หรือ DIMET หลังจากที่บริษัทได้ศึกษาความเป็นไปได้ของการดำเนินธุรกิจดังกล่าวอย่างถี่ถ้วนแล้วนั้น บริษัทขอยุติการทำธุรกิจร่วมกันดังกล่าว โดยบริษัทได้ทำหนังสือเพื่อยกเลิกบันทึกข้อตกลงความร่วมมือทางธุรกิจดังกล่าว ลงวันที่ 1 ต.ค.64 และส่งให้ทาง DIMET แล้ว ทั้งนี้บริษัทได้ตัดสินใจโดยคำนึงถึงความเสี่ยงและผลประโยชน์ต่อผู้ถือหุ้นของบริษัทเป็นสำคัญ ซึ่งการยกเลิกบันทึกข้อตกลงนี้ไม่ส่งผลกระทบต่อการดำเนินงานและผลประกอบการของบริษัทแต่อย่างใด
 
 
 
 